Nafarroako Parlamentuko Mahaiak, 2019ko martxoaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Esther Korres Bengoetxea andreak aurkeztutako galdera, jakiteko ea Hezkuntza Departamentuak zer aurreikusten duen IIP-PAI programan matrikulatu nahi ez duten ikasleentzat baldin eta beren ikastetxean zein herrian bestelako aukerarik ez bada eskaintzen.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko martxoaren 4an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari den Esther Korres Bengoetxeak, Legebiltzarreko Erregelamenduan xedatutakoaren babesean, honako ahozko galdera egin nahi du, Nafarroako Gobernuak Osoko Bilkuran erantzun dezan.

Nafarroan, IIP-PAI programa aukera bakarra da hainbat herritan eta hainbat ikastetxetan. Nafarroan, IIP-PAI programa derrigorrezkoa da 100 ikastetxe baino gehiagotan. Era berean, 50 herritan matrikulazio berriak egiteko aukera bakarra da. Hori dela eta, parlamentari honek honako hau jakin nahi du:

– Zer du aurreikusita Hezkuntza Departamentuak IIP-PAI programan matrikulatu nahi ez duten ikasleentzat baldin eta bere ikastetxean zein herritan bestelako aukerarik eskaintzen ez bada?

Iruñean, 2019ko otsailaren 28a

Foru parlamentaria: Esther Korres Bengoetxea